Loïs Openda

Ikoma-Loïs Openda (sündinud 16. veebruaril 2000 Liège'is) on Belgia jalgpallur, kes mängib ründajana Saksamaa kõrgliiga klubis RB Leipzig ja Belgia jalgpallikoondises.

Ta alustas jalgpallurina teekonda kodulinnaklubides RFC Liège ja Standard Liège. 2015. aastal liitus ta Club Brugge noorteakadeemiaga. Klubi põhimeeskonnas debüteeris ta Belgia kõrgliigas 2018. aasta augustis. Esimese värava Belgia kõrgliigas lõi ta 3. veebruaril 2019 mängus Genti vastu. Aastatel 2020–2022 oli ta laenul Hollandi kõrgliigaklubis Vitesse ning lõi kahe hooajaga seal 29 väravat.https://int.soccerway.com/players/lois-openda/439051/ (vaadatud 18.11.2022)

2022. aasta juulis sõlmis ta viieaastase lepingu RC Lensiga. Prantsusmaa kõrgliigas lõi ta esimese värava sama aasta 20. augustil mängus Monaco vastu. 28. oktoobril 2022 tegi ta 3:0 võidumängus Toulouse'i üle kübaratriki.

Suvel 2023 siirdus ta ligi 43 miljoni euro eest Saksamaa kõrgliiga klubisse RB Leipzig. Oma esimeses mängus Saksamaa kõrgliigas lõi ta 19. augustil 2023 Bayeri Leverkuseni vastu värava.

Belgia jalgpallikoondises tegi Openda debüüdi 8. augustil 2022 UEFA Rahvuste Liiga mängus Poola vastu ja lõi selles mängus ka värava.https://www.national-football-teams.com/player/87858/Lois_Openda.html (vaadatud 18.11.2022) Ta kuulus Belgia koondisse 2022. aasta maailmameistrivõistlustel.

Ta on Kongo ja Maroko päritolu.

 Saavutused 
Club Brugge
Belgia kõrgliiga: 2019–20
Belgia superkarikas: 2018
RB Leipzig
DFL-Supercup: 2023

 Viited 

Kategooria:Belgia jalgpallurid
Kategooria:SBV Vitesse jalgpallurid
Kategooria:RC Lensi mängijad
Kategooria:RB Leipzigi mängijad
Kategooria:Ligue 1 mängijad
Kategooria:Bundesliga mängijad
Kategooria:Sündinud 2000